આ બનાવ અંગે પોલીસમાંથી જાણવા મળતી વિગત મુજબ ગોંડલમાં આવેલી સરવૈયા શેરીમાં રહેતા અને રાજકોટમાં આવેલા અટીકા ઇન્ડસ્ટ્રીઝમાં કારખાનુ ધરાવતા દિલીપભાઇ બાબુભાઇ વીરડીયા નામના 50 વર્ષના પટેલ કારખાનેદાર આધેડ અને તેમની પુત્રી જાનકીબેન દિલીપભાઇ વીરડીયા (ઉ. વ. 20) ગોંડલથી બાઇક લઇ કોટડાસાંગાણી લૌકિક ક્રિયાએ જતા હતા ત્યારે કોટડાસાંગાણી અને ખરેડા ગામ વચ્ચે પહોચતા માતેલા સાંઢની માફક ધસી આવેલા અજાણ્યા ટ્રકચાલકે બાઇકને હડફેટે લેતા બાઇકસવાર પિતા-પુત્રી ફંગોળાયા હતા.